പന്തീരാങ്കാവ് യുഎപിഎ കേസ് ജാമ്യാപേക്ഷയില് സുപ്രിം കോടതി വിധി ഇന്ന് പന്തീരാങ്കാവ് യുഎപിഎ കേസില് പ്രതി താഹ ഫസലിന്റെ ജാമ്യാപേക്ഷയില് സുപ്രിംകോടതി ഇന്ന് വിധി പറയും. കൂടാതെ അലന് ഷുഹൈബിന്റെ ജാമ്യം റദ്ദാക്കണം എന്ന ആവശ്യത്തിലും കോടതിയുടെ തീരുമാനമുണ്ടാകും. എന്ഐഎ ആണ് അലന്റെ ജാമ്യം റദ്ദാക്കണമെന്നാവശ്യപ്പെട്ട് സുപ്രിംകോടതിയെ സമീപിച്ചത്. കേസില് അലന് ഷുഹൈബിന്റെ ജാമ്യം റദ്ദാക്കണമെന്ന എന്ഐഎയുടെ ആവശ്യത്തിലും താഹ ഫസല് സമര്പ്പിച്ച ജാമ്യാപേക്ഷയിലും സുപ്രിംകോടതിയില് വാദം നേരത്തെ പൂര്ത്തിയായിരുന്നു. എന്ഐഎയുടെയും പ്രതികളുടെയും വാദം കേട്ട ശേഷമാണ് ജസ്റ്റിസ് അജയ് രസ്തോഗി അധ്യക്ഷനായ ബെഞ്ച് കേസ് വിധി പറയാന് മാറ്റിയത്. എന്ഐഎ കോടതിയില് അലന് ഷുഹൈബിന് ജാമ്യം നല്കിയിരുന്നു. എന്നാല് താഹക്ക് ജാമ്യം നല്കിയിരുന്നില്ല. Read Also : പന്തീരാങ്കാവ് മാവോയിസ്റ്റ് കേസ് : പ്രതി അലന് ഷുഹൈബിന്റെ ജാമ്യം റദ്ദാക്കണമെന്ന എന്.ഐ.എയുടെ ആവശ്യം കോടതി ഇന്ന് പരിഗണിക്കും Story Highlights : pantheerankavu uapa case supreme court